laion/Wikipedia-Exotic huggingface dataset:
פול וולת'ר

פול וולת'ר (באנגלית: Paul Walther;‏ 23 במרץ 1927 – 21 בדצמבר 2014) היה כדורסלן אמריקאי, אשר שיחק בליגת ה-NBA בין השנים 1949–1955. בעונת 1951/1952 נבחר להשתתף במשחק האולסטאר של ה-NBA כשחקן אינדיאנפוליס אולימפיאנס, ולאורך 6 עונותיו בליגה רשם ממוצעים כוללים של 7.7 נקודות, 3.7 ריבאונדים ו-2.6 אסיסטים למשחק. וולת'ר נולד בעיר קובינגטון שבקנטקי, ובין השנים 1944–1949 למד באוניברסיטת טנסי, עם הפסקה של שנתיים בהן שירת בצי ארצות הברית. בשתי עונותיו בקבוצת הכדורסל של האוניברסיטה קלע 15.6 נקודות בממוצע למשחק. בדראפט ה-NBA‏ 1949 נבחר וולת'ר על ידי מיניאפוליס לייקרס, ולאחר 22 משחקים בלבד נמכר לאינדיאנפוליס אולימפיאנס. בעונת 1951/1952 רשם ממוצעי שיא של 12.2 נקודות ו-4.5 ריבאונדים למשחק, ונבחר בפעם היחידה בקריירה להשתתף במשחק האולסטאר של ה-NBA, לצד חברו לקבוצה ליאו ברנהורסט. בקיץ 1953 עבר לשחק בפילדלפיה ווריורס, לאחר שהתפרק מועדון האולימפיאנס, ובעונתו היחידה בקבוצה קלע 6.6 נקודות בממוצע למשחק כשחקן חמישייה. באוקטובר 1954 נמכר לפורט ויין פיסטונס, עמה העפיל לגמר ה-NBA בפעם היחידה בקריירה. בגמר פלייאוף 1955 הפסידו הפיסטונס מול סירקיוז נשיונלס בתוצאה 3–4, ובסיום הסדרה פרש וולת'ר ממשחק, בגיל 28. לאחר קריירת המשחק עבד בחברת מריל לינץ' במשך 32 שנים. ב-21 בדצמבר 2014 נפטר וולת'ר באטלנטה, ג'ורג'יה, בגיל 87. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פול וולת'ר, באתר "Find a Grave" (באנגלית) סטטיסטיקות הקריירה של וולת'ר ב-NBA, באתר basketball-reference.com ההודעה על פטירתו של וולת'ר, באתר rcnky.com,‏ 24 בדצמבר 2014 סטטיסטיקות המכללות של וולת'ר, באתר sports-reference.com רשימת הנבחרים בדראפט 1949, באתר basketball-reference.com ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
יונתן טננבאום

יונתן טננבאום (נולד ב-1 בספטמבר 1979 בבואנוס איירס) הוא כדורגלן עבר ישראלי-ארגנטינאי, ששיחק בעמדת המגן. טננבאום הגיע לראשונה לישראל במסגרת נבחרת ארגנטינה למשחקי המכביה השש-עשרה בשנת 2001. לאחר כשנה, חתם בהכח עמידר רמת גן ושיחק במדיה במשך כעונה. בשנת 2004 חתם בהפועל אשקלון ושיחק לצד עמיתו, קרלוס צ'קאנה. לאחר עונה מוצלחת בהפועל אשקלון, חתם טננבאום במכבי קריית אתא ושנה לאחר מכן הצטרף להפועל רעננה. ברעננה הפך לשחקן חשוב בהרכב הראשון של הקבוצה ובעונתו האחרונה במועדון כבש את השער שהעלה אותה לליגת העל בכדורגל וזכה באותו שבוע בתואר "שחקן המחזור". בשנת 2009 חתם בהפועל עכו ושיחק תחתיה במשך כשנתיים עד שעבר להפועל עפולה. בבירת העמק שיחק טננבאום כארבע עונות ועימה עלה מליגה א' לליגה הלאומית. בשנת 2015 חזר למכבי קריית אתא ולאחר עונה עבר להפועל סנדלה מליגה ב'. בסיומה של עונה זו הודיע טננבאום על פרישה ממשחק פעיל. יונתן טננבאום, באתר ההתאחדות לכדורגל בישראל יונתן טננבאום, באתר Transfermarkt עמוד השחקן באתר BDFA
You Should Know

You Should Know הוא סינגל שהוקלט על ידי הראפרית האמריקאית רפסודי בשיתוף הראפר האמריקאי באסטה ריימס. השיר יצא לאור ב-1 בספטמבר 2017, כסינגל הראשון והמוביל מתוך האלבום, על ידי חברות התקליטים ג'מלה רקורדס ורוק ניישן. השיר נכתב על ידי רפסודי, טי-מו, אורגנייזד נויז, אריק גבאואר, ביג ג'יפ, סליפי בראון, חוג'ו, מרנה בישוטי, 9th Wonder, סי-לו גרין, והופק על ידי 9th Wonder בדומה לשאר שירי האלבום. השיר הוא בסגנון ההיפ הופ אשר מאפיין שירים נוספים מהאלבום. בסמוך לצאתו כסינגל, עלה השיר לרשת הזרמת המדיה ספוטיפיי. רפסודי, טי-מו, אורגנייזד נויז, אריק גבאואר, ביג ג'יפ, סליפי בראון, חוג'ו, מרנה בישוטי, 9th Wonder, סי-לו גרין Rapsody's 'You Should Know' Feels Like A Grand Reintroduction, NPR.org (באנגלית) HipHopDX- https://hiphopdx.com, Rapsody Delivers Highly Anticipated “Laila’s Wisdom” Album, HipHopDX, ‏2017-09-21 You Should Know, נבדק ב-2020-04-04
Carnival Ride

Carnival Ride (בעברית: רכיבה על מתקן בפארק שעשועים) הוא אלבום האולפן השני של הזמרת-יוצרת האמריקאית קארי אנדרווד. האלבום יצא לאור ב-23 באוקטובר 2007, על ידי חברות התקליטים אריסטה נאשוויל ו-19 רקורדס. האלבום הגיע אל המקום הראשון במצעד הבילבורד 200. באלבום זה אנדרווד הייתה מעורבת יותר בכתיבת השירים באלבום. לשם כך היא נפגשה עם כותבים נוספים כמו הילרי לינדזי, קרייג ויסמן, ריברס רתרפורד וגורדי סמפסון. כמו כן, מתוך האלבום יצא הלהיט "All-American Girl", אשר כבש את פסגת מצעד שירי הקאנטרי. כמה שנים לאחר צאתו, עלה האלבום לרשת הזרמת המדיה, ספוטיפיי. האלבום הגיע למקום הראשון בארצות הברית ונמכר בלמעלה מ-527 אלף עותקים בשבוע הראשון ליציאתו, מה שהפך את אנדרווד לאחת מהאמניות הנשיות שמכרו הכי הרבה עותקים בשבוע הראשון בארצות הברית עם אלבום. בנוסף האלבום הגיע למקום הראשון במצעד אלבומי הקאנטרי האמריקאי ונהיה לאלבום השני שלה ברצף לעשות זאת. האלבום זכה להצלחה רבה בארצות הברית כאשר נמכר בלמעלה מ-3.4 מיליון עותקים ו-4 מיליון עותקים במכירות משולבות, מה שזיכה אותו למעמד 4 פלטינות במדינה. בכל העולם הוא מכר 4 מיליון עותקים במכירות נקיות. האלבום נחשב לאחד מאלבומי הקאנטרי הנמכרים ביותר בכל הזמנים. מתוך האלבום הופצו חמישה סינגלים, כאשר ארבעה מהם הגיעו למקום הראשון במצעד שירי הקאנטרי ובכך הייתה לזמרת הראשונה מאז שאניה טוויין שהצליחה להכניס ארבעה שירים למקום הראשון במצעד מאותו האלבום. (טוויין עשתה זאת עם אלבומה, Come On Over) בנוסף, שלושה שירים מהאלבום הצליחו להיכנס לעשרים העליונים במצעד הבילבורד הוט 100, כאשר השיר "I Told You So", הצליח להגיע למקום התשיעי וכל הסינגלים שיצאו מהאלבום הגיעו ל-40 העליונים וקיבלו מעמד פלטינה או יותר. במצעד סיכום העשור האמריקאי האלבום דורג במקום ה-132. האלבום קיבל שבחים ממבקרי המוזיקה. בנוסף הוא זיכה אותה בשני פרסי גראמי בקטגוריות: "הביצוע הווקאלי הנשי בטוב ביותר בשיר קאנטרי" עבור השיר "Last Name" ו"שיתוף הפעולה הווקאלי הטוב ביותר בשיר קאנטרי" על השיר "I Told You So". בנוסף לכך, זכה האלבום בפרס "אלבום השנה" טקס האקדמיה לקאנטרי ובפרס AMA בקטגוריית אלבום הקאנטרי של השנה. מידע על האלבום Carnival Ride באתר MusicBrainz מידע על האלבום Carnival Ride באתר AllMusic האלבום Carnival Ride באתר Discogs האלבום Carnival Ride באתר ספוטיפיי Carrie Underwood - Carnival Ride, Discogs (באנגלית) Carrie Underwood, Billboard Carrie Underwood, Billboard Carnival Ride, נבדק ב-2020-04-09 Gold & Platinum, RIAA (באנגלית) Ask Billboard: Chart Beat's 'Piano Man' Returns!, Billboard, ‏2015-10-11 Gold/Platinum, Music Canada (באנגלית)
Cruel World

Cruel World (בעברית: עולם אכזר) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס. את קולות הרקע בשיר עושה לנה דל ריי, תוך שהיא גם שרה אותו. השיר נכתב על ידי לנה דל ריי ביחד עם בלייק סטרנתן והופק על ידי דן אוירבך. עם השיר הופיעה דל ריי בפסטיבל המוזיקה של ACL ב-11 באוקטובר 2014. עם השיר הופיעה דל ריי במהלך סיבוב ההופעות השלישי שלה "The Endless Summer Tour", אשר התקיים בשנת 2015. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות. סרטון השיר "Cruel World" באתר יוטיוב Pretty Much Amazing, New: Lana Del Rey, "Cruel World", Pretty Much Amazing (באנגלית) (ארכיון) Ultraviolence by Lana Del Rey (באנגלית בריטית), נבדק ב-2020-04-04 Ultraviolence (booklet). Lana Del Rey. London, United Kingdom; Santa Monica, California: Polydor Records, Interscope Records. 2014. CRUEL WORLD ACL Pollstar | Welcome to the New Pollstar!, www.pollstar.com (ארכיון) Ultraviolence (Deluxe), נבדק ב-2020-04-06 Cruel World, נבדק ב-2020-04-04
חוזר מנכ"ל

חוזר מנכ"ל (באנגלית: Circular) הוא פרסום של כללים, עקרונות או דרכי פעולה שמפרסמת חברה, תאגיד או משרד ממשלתי אל כלל העובדים החברים באותו ארגון או לציבור האזרחים. שמו נובע מהיותו מסמך גמיש, כאשר הנוסח הרשמי מתעדכן מעת לעת, בהתאם למשוב המתקבל מהעובדים או הציבור או שינוי מדיניות החברה. כך למשל ההנחיות המתפרסמות בחוזר מנכ"ל משרד החינוך, מבטאות את המדיניות החינוכית והניהולית של המשרד ואת דרכי היישום שלה. מטרת ההנחיות היא הגדרת תפקידים, קביעת נהלים והסדרת תהליכי עבודה במערכת החינוך, ובגופים הקשורים אליה. כך למשל, חוזר המנכ"ל יכול לפרט את נוהלי הבטיחות וסידורי האבטחה בפעילויות חוץ-בית-ספריות לתלמידים. אף שנוהל זה מחייב רק תלמידי בית ספר (למשל בטיולים שנתיים), אימצו אותו גם מתנ"סים וקייטנות. דוגמאות לחוזרי מנכ"ל: מאגר חוזרי מנכ"ל משרד החינוך מאגר חוזרי מנכ"ל משרד הפנים
Florida Kilos

Florida Kilos הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן השלישי שלה, Ultraviolence. השיר יצא לאור ב-13 ביוני 2014, על ידי חברות התקליטים אינטרסקופ רקורדס ופולידור רקורדס. השיר הגיע למקום ה-194 במצעד הסינגלים הבריטי. השיר נכתב על ידי לנה דל ריי ביחד עם דן אוירבך והרמוני קורין והופק על ידי אוירבך גם כן. עם השיר הופיעה דל ריי לראשונה במהלך סיבוב ההופעות השלישי שלה "The Endless Summer Tour", בהופעה שהתקיימה בווסט פאלם ביץ'. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. מבחינה לירית, השיר מספר את סיפורה של לנה דל ריי והמאהב שלה, אשר סוחרים ומשתמשים בקוקאין בפלורידה קיז ובמיאמי. השיר עצמו נכתב והולחן בהשראת הסרט "Cocaine Cowboys", אשר יצא בשנת 2006. סרטון השיר "Florida Kilos" באתר יוטיוב Ultraviolence by Lana Del Rey (באנגלית בריטית), נבדק ב-2020-04-04 Lana Del Rey | full Official Chart History | Official Charts Company, www.officialcharts.com Lana Del Rey – Florida Kilos (באנגלית), נבדק ב-2020-04-04 Watch Lana Del Rey Sing “Florida Kilos” Live For The First Time, Stereogum, ‏2015-06-17 Ultraviolence (Deluxe), נבדק ב-2020-04-06 Lana Del Rey's 16 Best Songs About Getting High, Billboard, ‏2017-07-19 Cocaine Cowboys (2006) - Billy Corben | Synopsis, Characteristics, Moods, Themes and Related, AllMovie (באנגלית)
הר אובליסק (אנטארקטיקה, רכס אסגארד)

הר אובליסק (באנגלית: Obelisk Mountain) הוא הר ברכס אסגארד בארץ ויקטוריה שבאנטארקטיקה. ההר ממוקם בין הר אודין וקרחון קטספו. גובהו של ההר 2,200 מטרים מעל פני הים. שמו של ההר ניתן לו בפברואר 1911. השם הוא תיאורי - צורת ההר כצורת אובליסק שמו של ההר ניתן לו על ידי משלחת המחקר המערבית בפיקודו של תומאס גריפית' טיילור ממשלחת טרה נובה (אשר חקרה את אנטארקטיקה בין השנים 1910–1913). הר אובליסק באתר הסקר הגאולוגי של ארצות הברית הר אובליסק באתר הגאזט האנטארקטי של ממשלת ניו זילנד הר אובליסק באתר הגאזט האנטארקטי המשווה SCAR של ממשלת אוסטרליה מפת אזור הר אובליסק הר אובליסק באתר mindat מזג אוויר נוכחי מעודכן בהר אובליסק תחזית מזג אוויר עדכנית ארוכת טווח עבור הר אובליסק נתוני מזג אוויר היסטוריים עבור הר אובליסק גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על חקר ההר
נמל התעופה בילבאו

נמל התעופה בילבאו הוא נמל תעופה בינלאומי המשרת את העיר בילבאו בחבל הבסקים שבספרד. הוא נמל התעופה הגדול ביותר בצפון המדינה. הוא ידוע בשל בניין הטרמינל שלו, שתוכנן על ידי האדריכל סנטיאגו קלטרווה. בניית נמל התעופה החלה ב-1927 אך הוא נפתח רק בשנת 1948. מתקניו התרחבו עם השנים. ב-1950 נפתח בו הטרמינל המקורי ובמהלך שנות השמונים נפתח גם טרמינל למטענים. ב-1999 נחנך בו מגדל פיקוח חדש ושנה אחר כך נחנך הטרמינל החדש בתכנונו של קלטרווה בשטח של 32,000 מטר רבוע ובקיבולת של 4.5 מיליון נוסעים בשנה. המבנה, הבנוי מבטון לבן וזכוכית, הוא דו קומתי וכולל אלמנט מחודד במרכזו שמשני צידיו מעין כנפיים. בשל כך זכה לכינוי "היונה". בשנת 2009 הוכרז על כוונה להגדיל את הטרמינל, אך הדבר טרם נעשה.[דרוש מקור] בנמל התעופה שני מסלולי טיסה ושישה גשרי עלייה למטוס. מאז שנת 2000 הלך וגדל מספר הנוסעים השנתי העוברים בנמל, אם כי לא באופן עקבי. ב-2000 היה מספרם 2.55 מיליון, ב-2004 - 3.395 מיליון, ב-2007 - 4.286 מיליון. לאחר שחצה את רף ה-4 מיליון ב-2011 ירד מספר הנוסעים ב-2013 עד ל-3.8 מיליון, ולאחר מכן שב ועלה עד ל-5.469 מיליון ב-2018. מספר תנועות המטוסים עלה מ-45,506 בשנת 2000 עד לשיא של 63,076 ב-2007. לאחר מכן ירד לשפל של 42,590 ב-2013 ועלה עד ל-49,966 ב-2018. הנמל משרת למעלה מעשרים חברות תעופה, שהבולטות בהן מבחינת מספר הנוסעים הן וולינג איירליינס, לופטהנזה, איבריה, אייר אירופה ואיזיג'ט. הן פועלות בקווים ליעדים רבים בספרד ובמערב אירופה, לרבות צ'כיה, אוסטריה, נורווגיה ושוודיה, וכן לטורקיה ולישראל. בשנת 2018 היו הקווים העמוסים ביותר לנמל וממנו למדריד (811 אלף נוסעים) וברצלונה (632 אלף), ואחריהם למינכן (302 אלף), סביליה (261 אלף), פרנקפורט (233 אלף) ואמסטרדם (232 אלף). ב-19 בפברואר 1985 התרסק המטוס שנשא את טיסת איבריה 610 בדרכו לנמל על הר Oiz בצפון ספרד. כל 148 יושביו נספו בהם שר הכלכלה והחוץ לשעבר בממשלת פרנקו גרגוריו לופס בראו ושר העבודה הבוליביאני גונזאל אס אגס. מדיה וקבצים בנושא נמל התעופה בילבאו בוויקישיתוף אתר האינטרנט הרשמי של נמל התעופה בילבאו (בספרדית) אתר האינטרנט הרשמי של נמל התעופה בילבאו (באנגלית) אתר האינטרנט הרשמי של נמל התעופה בילבאו (בצרפתית) אתר האינטרנט הרשמי של נמל התעופה בילבאו (בבסקית) אתר הנמל רחל פרק, המטוס התנגש בהר, התפוצץ והתרסק לתהום, חדשות, 20 בפברואר 1985
Freak (שיר של לנה דל ריי)

Freak (בעברית: פריק) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, Honeymoon. השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס. הווידאו קליפ הרשמי של השיר שמהווה מעין סרט, יצא לאור ב-9 בפברואר 2016. השיר נכתב על ידי לנה דל ריי וריק נואלס, אשר כתב לה שירים כמו "Music to Watch Boys To", ‏"Terrence Loves You", ו-"High by the Beach", והופק על ידי דל ריי, נואלס וקירון מנזיס. כמו כן, פורסמה גרסת הדמו של השיר, תוך שעלתה לאתר Genius. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. ב-25 בינואר 2016 אישרה דל ריי במדיה החברתית כי צולם קליפ מלא שילווה את השיר "Freak", ובהמשך אישרה כי הקליפ יפורסם ב-9 בפברואר 2016. כמו כן, היא הודיעה כי בקליפ ישתתפו אותן הניצבות שהיו בקליפ של "Music to Watch Boys To". הקליפ שיצא ב-9 בפברואר 2016, מציג קטעים של דל ריי בסיטואציות שונות, כשהיא עם אנשים שונים. מידע על היצירה "Freak" באתר מיוזיק בריינז סרטון השיר "Freak" באתר יוטיוב Lana Del Rey Shows Off Her Italian on 'Salvatore': Listen, Billboard, ‏2015-09-15 Lana Del Rey shares new song "Salvatore" -- listen, Consequence of Sound, ‏2015-09-15 (באנגלית) FREAK Lana Del Rey premieres video for "FREAK" starring Father John Misty -- watch, Consequence of Sound, ‏2016-02-10 (באנגלית) Lana Del Rey – Music to Watch Boys To (באנגלית), נבדק ב-2020-04-04 Lana Del Rey – Terrence Loves You (באנגלית), נבדק ב-2020-04-04 Lana Del Rey – High By The Beach (באנגלית), נבדק ב-2020-04-04 Lana Del Rey – Freak (באנגלית), נבדק ב-2020-04-04 Lana Del Rey – Freak (Demo) (באנגלית), נבדק ב-2020-04-04 Honeymoon, נבדק ב-2020-04-06 Lana Del Rey on Instagram: “'FREAK' video coming soon- starring Father John Misty and the girls from 'Music to Watch Boys to.'”, Instagram (באנגלית) Lana Del Rey on Instagram: “I'll see you guys at the FREAK Music Video Premiere Event Tuesday, February 9 The Wiltern, Los Angeles, CA All Ages Presented by Vevo 🎥…”, web.archive.org, ‏2018-12-12 Lana Del Rey 'Freak' by Lana Del Rey | Videos | Promonews, Promonewstv (באנגלית) Freak, נבדק ב-2020-04-04
הר אובליסק

האם התכוונתם ל... אנטארקטיקה הר אובליסק (אנטארקטיקה, רכס אסגארד) – הר ברכס אסגארד בארץ ויקטוריה שבאנטארקטיקה הר אובליסק (אנטארקטיקה, האי אלכסנדר) – הר באי אלכסנדר שבאנטארקטיקה ניו זילנד הר אובליסק (ניו זילנד) – הר באי הדרומי של ניו זילנד קנדה הר אובליסק (קולומביה הבריטית) – הר בפרובינציית קולומביה הבריטית, שבקנדה
Art Deco

Art Deco (בעברית: אר דקו) הוא שיר שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, Honeymoon. השיר יצא לאור ב-18 בספטמבר 2015, על ידי חברות התקליטים אינטרסקופ רקורדס ופולידור רקורדס. איימי דייווידסון מ-Digital Spy טענה כי השיר מוסיף עניין לאלבום, Honeymoon. את השיר כתבו דל ריי וריק נואלס, והוא הופק על ידי דל ריי, נואלס, וקירון מנזיס. מבחינה לירית, "Art Deco" מדבר על "מלכת סצנות במסיבות". בכלי התקשורת השונים דובר על כך שמילות השיר מדברות על אזיליה בנקס, אך דל ריי מסרה בתגובה שהדבר לא נכון. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. מבחינה מוזיקלית, "Art Deco" מכיל בתוכו פעימות מלוכדות, תוך שהוא מושפע מז'אנרים שונים כמו ג'אז, טריפ הופ והיפ הופ. לדברי לוקאס וילה מ-AXS, בשיר יש גם אסתטיקה אפלה, כמו גם אסתטיקה של "אישה-ששרה-בלוז". מבחינה אינסטרומנטלית, יש שימוש בשיר בסינתיסייזר, סקסופון וכלי הקשה. מבקרי המוזיקה הפנו כלפי "Art Deco" ביקורות מעורבות, כאשר שבחים מיוחדים הופנו להפקתו המגוונת של השיר. סרטון השיר "Art Deco" באתר יוטיוב Lana Del Rey – Art Deco (באנגלית), נבדק ב-2020-04-04 Amy Davidson, Lana Del Rey: Honeymoon track-by-track review, Digital Spy, ‏2015-09-18 (באנגלית) The 10 Most Lana Del Rey Lyrics on â€˜Honeymoonâ€™, Billboard, ‏2015-09-27 Lana Del Rey On Azealia Banks Diss: It’s “Definitely Not” True, www.inquisitr.com Honeymoon, נבדק ב-2020-04-06 Honeymoon by Lana Del Rey (באנגלית אמריקאית), נבדק ב-2020-04-04
יוליוס הונוריוס

יוליוס הונוריוס (Julius Honorius), המכונה גם יוליוס אוראטור (Julius Orator), היה מורה לגאוגרפיה בשלהי העת העתיקה. הוא ידוע רק על ידי יצירה אחת, "קוסמוגרפיה" (Cosmographia), שהיא מערכת הערות שכתב באמצעות אחד מתלמידיו בזמן שהוא הרצה על מפה של העולם (sphaera), ועל ידי התייחסויות ליצירה זו של סופרים מאוחרים יותר כמו קאסיודורוס. חשיבותה של ה"קוסמוגרפיה" היא שזהו אחד החיבורים הגאוגרפיים המעטים של תקופה זו שניתן לאתר בו כל הסתמכות (על מקורות). קיימים מספר כתבי יד משתנים שנחקרו על ידי ניקולט (C. Nicolet) וגוטייה דאלשה (P. Gautier Dalché). הגרסה המודפסת המודרנית (יחסית) היחידה הייתה אחת מאוסף של טקסטים מקוטעים שפרסם ריזה (A. Riese). שום דבר אחר לא ידוע על חייו, ואפילו תאריך ה"קוסמוגרפיה" אינו ידוע בוודאות. אזכורה על ידי קאסיודורוס מציבה אותה לפני אמצע המאה ה-6. המחקר האחרון, שנערך על ידי איב מודראן (אנ'), מציע תארוך של סוף המאה ה-4. ניסיון לשחזר את ה-sphaera נעשה על ידי קוביצ'ק (Kubitschek). לא ידוע אם יוליוס הונוריוס היה פגני או נוצרי. בתיאור ארץ ישראל (Cosmographia, 2,6) נזכרים ים המלח, הכנרת והים האדום, והערים עכו, קיסריה, אשקלון, עזה ובית שאן, אך הירדן (Iordanes) נזכר כשם של עיר ואין אזכור לירושלים או כל עיר אחרת בחבל יהודה או בגליל. קיימת גם סקירה אחרת של ה"קוסמוגרפיה", הנושאת בבירור חותם של עיבוד נוצרי, כפי שעולה מאזכורם של מקומות מסוימים. המאה ה-4 גם אצל מנחם שטרן: M. Stern, GLAJJ, Vol. III, p. 45 W. Kubitschek, "Die Erdtafel des Julius Honorius", Wiener Studien v. 7 (1885) 1-24 & 278-310 M. Stern, Greek and Latin Authors on Jews and Judaism, Vol. III (1984), XII. Julius Honorius, pp. 45-46
הר אובליסק (קולומביה הבריטית)

הר אובליסק (באנגלית: Obelisk Mountain) הוא הר בקצה הצפון-מערבי של רכס וייטמאנטל בהרי החוף של פרובינציית קולומביה הבריטית שבקנדה. הרכס ממוקם בחם קרחון ספלינטר שממערב לו, וקרחון מארוול שמצפון לו. גובהו של ההר 2,502 מטרים מעל פני הים; ההר מתנשא 112 מטרים מעל סביבתו. ההר הוא ההר ה-11 בגובהו ברכס וייטמנאטל, והר ה-572 בגובהו בהרי החוף. הר אובליסק באתר אנציקלופדיית ההרים הקנדית הר אובליסק באתר peakbagger תרשים הנוף הנשקף מהר אובליסק באתר peakvisor תחזית מזג אוויר עדכנית ארוכת טווח עבור הר אובליסק סטטיסטיקות מזג אוויר עבור הר אובליסק מידע גאוגרפי מידע על גובהו של ההר לפי מקור אחר גובהו של ההר 2,463 מטרים מעל פני הים
הסודות של ג'ואן

הסודות של ג'ואן (באנגלית: Red Joan; "ג'ואן האדומה") הוא סרט ריגול דרמה משנת 2018 בבימויו של טרוור נאן, לפי תסריט מאת לינדזי שאפרו. בסרט מככבים סופי קוקסון, סטיבן קמפבל מור, טום יוז, בן מיילס, נינה סוסניה, טרזה סרבובה וג'ודי דנץ'. הקרנת הבכורה של הסרט הייתה ב-7 בספטמבר 2018 בפסטיבל הסרטים הבינלאומי בטורונטו. ב-19 באפריל 2019 יצא הסרט לאקרנים בממלכה המאוחדת בהפצת Lionsgate Films. סיפורה של מליטה נורווד (אנ') היווה השראה לסרט. "הסודות של ג'ואן" מבוסס על הרומן "Red Joan" מאת ג'ני רוני, שנכתב בהשראת חייה של מליטה נורווד. נורווד עבדה כמזכירה בפרויקט הגרעין של בריטניה, והעבירה סודות אודות מחקר הגרעין לברית המועצות. החומרים שקיבלו מנורווד האיצו את קצב פיתוח הפצצה הגרעינית של הסובייטים. קוקסון מגלמת את דמותה של ג'ואן סטנלי הצעירה, הלומדת פיזיקה בקיימברידג'. היא מתחברת לקומוניסטים בהם חברתה סוניה (טרזה סרבובה), ולאו, צעיר יהודי-גרמני (טום יוז). סיפורה שמתחיל ב-1938 מסופר בפלאשבקים, אחרי שג'ואן הקשישה נעצרת ונחקרת על ידי המדור המיוחד. החקירה מגלה שג'ואן לא תמכה בקומוניזם, אלא הייתה מודאגת מנושא ההשמדה ההדדית ורצתה להביא שלום עולמי בתקופה שאחרי המלחמה. ג'ודי דנץ' – ג'ואן אליזבת סטנלי סופי קוקסון – ג'ואן אליזבת סטנלי הצעירה טום יוז – לאו גאליץ' טרזה סרבובה – סוניה סטיבן קמפבל מור – מקס בן מיילס – ניק לורנס ספלמן – פטריק אדמס סטיבן בוקסר – פיטר קירל פרדי גאמינרה – ויליאם מיטשל רובין סואנס – קלמנט אטלי קווין פולר – הבלש פיליפס סיימון לודרס – קפטן האונייה קיראן אוונס – הבלש יוז אירפאן שאמג'י – עיתונאי סטיבן הילמן – סוהר ג'יימס ייטס – כתב קונור וולף – סטודנט פיל לנגהורן – שוטר במדים "הסודות של ג'ואן", במסד הנתונים הקולנועיים IMDb (באנגלית) "הסודות של ג'ואן", באתר נטפליקס "הסודות של ג'ואן", באתר Rotten Tomatoes (באנגלית) "הסודות של ג'ואן", באתר Box Office Mojo (באנגלית) "הסודות של ג'ואן", באתר Metacritic (באנגלית) "הסודות של ג'ואן", במסד הנתונים הקולנועיים KinoPoisk (ברוסית) "Red Joan (2018)". The Numbers. Nash Information Services, LLC. נבדק ב-11 באוגוסט 2019. {{cite web}}: (עזרה) "Red Joan (2018)". Box Office Mojo. IMDb. נבדק ב-16 ביוני 2019. {{cite web}}: (עזרה) Grater, Tom (7 בספטמבר 2017). "Judi Dench, Sophie Cookson to star in Trevor Nunn's 'Red Joan' (exclusive)". Screendaily. נבדק ב-17 במאי 2019. {{cite news}}: (עזרה) "'Red Joan' explores real-life spy's recruitment, life and dilemma". Pittsburgh Post-Gazette (באנגלית). נבדק ב-2019-05-12. LaSalle, Mick (22 באפריל 2019). "Review: Judi Dench shows range in 'Red Joan,' portraying a complete idiot". San Francisco Chronicle (באנגלית אמריקאית). נבדק ב-2019-05-12. {{cite web}}: (עזרה) Catsoulis, Jeannette (2019-04-18). "'Red Joan' Review: I Spy, Reluctantly". The New York Times (באנגלית אמריקאית). ISSN 0362-4331. נבדק ב-2019-05-12. Bradshaw, Peter (17 באפריל 2019). "Red Joan review – Judi Dench underused in brittle defector drama". The Guardian. נבדק ב-28 באפריל 2019. {{cite news}}: (עזרה)
טימו טאיניו

טימו טאיניו (בפינית: Teemu Tainio; נולד ב-27 בנובמבר 1979) כדורגלן עבר פיני יליד העיר טורניו. טאיניו שיחק במגוון תפקידים, קשר הגנתי, קשר התקפי ואף כקיצוני. הוא היה ידוע ברוח הלחימה שלו והתיקולים החזקים שלו, לכן גם הוא סבל מפציעות משניות במהלך הקריירה שלו. טאיניו הועלה לקבוצת הבוגרים במועדונו הראשון מעיר הולדתו, טי פי - 47 (TP-47), במסגרת הליגה השלישית הבכירה בפינלנד, כבר בגיל המדהים 14. הוא הוחתם בידי קבוצת האקה מהליגה הפינית הבכירה לעונת 1996. טאיניו הצטרף למועדון הצרפתי אוקזר בשנת 1997, ובילה שם 8 שנים. הוא זכה בגביע הצרפתי פעמיים עם אוקזר, וגם הצליח לצבור קצת ניסיון בליגת האלופות. במהלך שהותו הארוכה במועדון, הוא סבל לאורך כל התקופה מפציעות חוזרות, דבר שכנראה מנע ודחה ממנו את המעבר לקבוצות בחירות יותר מהליגות המובילות של אירופה. כאשר חוזהו של טאיניו עם אוקזר הסתיים ב-2005, הוא להיות שחקן חופשי. בינואר 2005, הוכרז על מעברו לטוטנהאם, המועדון שאותו העריץ מילדותו. בטוטנהאם הוא חתם על חוזה לארבע שנים, בקיץ 2005. הוא הפך להצלחה מסחררת ומהירה בקרב האוהדים והמאמן מרטין יול כבר במהלך משחקי קדם העונה, וכך קנה את מעמדו הקבוע בהרכב הפותח של הקבוצה, כבר בעונתו הראשונה, בה שיחק בתפקידים שונים בקישור. טאיניו כבש את שערו הראשון בשביל קבוצתו החדשה בדצמבר 2005 במשחק נגד ניוקאסל בפרמייר ליג, במגרשו הביתי, וויט הארט ליין. הוא הצטרף לסנדרלנד ב-23 ביוני 2008. בעת שחתם טאיניו בקבוצתו החדשה הפך להחתמתה הראשונה באותו הקיץ וגם לשחקן הפיני הראשון אי פעם בסנדרלנד. בשנת 2009 הושאל לקבוצת ברמינגהאם סיטי ובשנת 2010 חתם בקבוצת אייאקס אמסטרדם. לאחר עונה אחת עבר לקבוצת ניו יורק רד בולס ובשנת 2013 חתם בקבוצת ה.י.ק. הלסינקי שם שיחק עד לפרישתו ממשחק פעיל בשנת 2014. טאיניו ערך את הופעת הבכורה שלו במדי נבחרת פינלנד ב-5 בפברואר 1998, נגד נבחרת קפריסין, ובמהלך שנות ה-2000 הפך להיות שחקן הרכב בנבחרת. כיום הוא נחשב לעיתים השחקן הטוב ביותר בנבחרת, ולעיתים קרובות הוא מוזכר כקפטן הבא של הנבחרת. בעיית הפציעות של טאיניו גרמו לכך שהפסיד גם משחקים רבים וחשובים עבור מולדתו. הגביע הפיני: 1997 הגביע הצרפתי: 2002/2003, 2004/2005 מדיה וקבצים בנושא טימו טאיניו בוויקישיתוף טימו טאיניו, באתר Transfermarkt טימו טאיניו, באתר Soccerway טימו טאיניו, באתר BDFutbol טימו טאיניו, באתר WorldFootball.net טימו טאיניו, באתר National Football Teams טימו טאיניו, באתר FootballDatabase.eu פרופיל המאמן, באתר Transfermarkt
הר אודין (ארץ ויקטוריה)

הר אודין (באנגלית: Mount Odin) הוא ההר ברכס אסגארד בארץ ויקטוריה שבאנטארקטיקה. הר אודין הוא ההר הנישא ביותר ברכס אסגארד (אך לא ההר הגבוה ביותר). גובהו של ההר 2,000 מטרים מעל פני הים. ההר ממוקם בסמוך מדרום לאגם ונדה; עמק אודין נמצא בסמוך ממזרח להר. שמו של ההר ניתן לו על ידי משלחת החקר של אוניברסיטת ויקטוריה מוולינגטון שבניו זילנד (שחקרה את האזור בין השנים 1958–1959). בדומה לאתרים רבים אחרים ברכס אסגארד, להר ניתן שם מהמיתולוגיה הנורדית, והוא נקרא על שם האל הנורדי אודין. הר אודין באתר הסקר הגאולוגי של ארצות הברית הר אודין באתר הגאזט האנטארקטי של ממשלת ניו זילנד תצלום ההר הר אודין באתר הגאזט האנטארקטי של ממשלת אוסטרליה הר אודין באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי לפי מקור אחר גובהו של ההר 2,100 מטרים מעל פני הים
קלייטון

האם התכוונתם ל... קלייטון (קליפורניה) – עיר בקליפורניה, ארצות הברית קלייטון (אלבמה) (אנ') – עיר אלבמה, ארצות הברית קלייטון (דלאוור) (אנ') – עיירה בדלאוור, ארצות הברית קלייטון (מיזורי) (אנ') – עיר במיזורי, ארצות הברית אדם קלייטון – הבסיסט של להקת הרוק האירית U2 (נולד ב-1960) אילטיד קלייטון – קצין ודיפלומט בריטי במזרח התיכון (1955-1886) גארט קלייטון – שחקן, זמר ורקדן אמריקאי (נולד ב-1991) ג'ון קלייטון – מזכיר המדינה של ארצות הברית (1856-1796) ג'ון קלייטון (בסיסט) – בסיסט ג'אז גילברט קלייטון – קצין מודיעין בכיר ומינהלן בריטי במזרח התיכון (1929-1875) מייקל קלייטון – סרט אמריקאי מ-2007